**Kérelem üzemi, szabadidős létesítmény zajkibocsátási határértékének megállapítására**

**KITÖLTÉSI ÚTMUTATÓ**

**1. Kérelmező (Üzemeltető) adatai:** A név mezőbe az üzemeltető szervezet teljes, a Cégbíróság által nyilvántartásba vett és bejegyzett elnevezését szükséges beírni, a további adatokkal együtt.

**2. Üzemi, szabadidős zajforrás, amelyre a zajkibocsátási határértéket meg kell állapítani:** Ebben a rovatban kell megjelölni a zajforrást, annak címét és telephelyét.

**3. A kérelem indoka:** Kitöltéséhez a megfelelő válasz aláhúzandó.

**4. A zajforrás (a tervezett, illetve a meglévő létesítményben folytatott tevékenység, alkalmazott technológia, helyhez kötött vagy mozgó berendezés, üzemi, szabadidős zajforrásnak minősülő tevékenység) rövid leírása, ismertetése:** A zajjal járó tevékenység ismertetése.

**5. Az üzemi, szabadidős zajforrás működési rendje:** A zajforrási technológiát annak megfelelően kell jelölni, hogy nyitvatartási, működési időről, szezonális működési rendről vagy nem rendszeresen működő zajforrásról van-e szó.

**6. A zajforrás hatásterületén elhelyezkedő ingatlanok felsorolása:** A zajforrás hatásterületét méréssel vagy számítással kell meghatározni. A jogszabály szerint a környezeti zajforrás vélelmezett hatásterülete a környezeti zajforrást magába foglaló telekingatlan és annak határától számított 100 méteres távolságon belüli terület.